E 1176 e tegouezhas kannaded Gwilherm II Sikilia e lez Bro-Saoz da c'houlenn dorn Janed. Graet e voe an dimeziñ d'an 20 a viz Mae, ha d'ar 27 a viz Eost e lestras da vont da Sikilia dindan devezh John of Oxford, eskob Norwich, hag hec'h eontr, Hamelin de Warenne, kont Surrey. E Saint Gilles, e Bro-C'hall, e teuas uhelidi eus Rouantelezh Sikilia d'o c'haout : Alfano, Arc'heskob Capua, ha Richard Palmer, eskob Syracusa.